**70/2016. (II. 25.) Kgy. sz. határozat**

1. Szombathely Megyei Jogú Város Közgyűlése Magyarország helyi önkormányzatairól szóló 2011. évi CLXXXIX. törvény 42. § 8. pontja alapján elhatározza, hogy Szent II. János Pál pápa szombathelyi látogatásának 25. évfordulója alkalmából a Szalézi téren köztéri szobrot helyez el.
2. A Közgyűlés felhatalmazza a Gazdasági és Városstratégiai Bizottságot, hogy a Jogi és Társadalmi Kapcsolatok Bizottság szakmai véleménye alapján a 310/2015. (X. 28.) Korm. rendelet szerint nyílt művészeti tervpályázat kiírásáról és lefolytatásáról gondoskodjon.
3. A Közgyűlés felkéri a Gazdasági és Városstratégiai Bizottságot, hogy a nyertes pályázatot terjessze a Közgyűlés elé bemutatásra.
4. A Közgyűlés felkéri a Jogi és Társadalmi Kapcsolatok Bizottságát, hogy a soron következő közgyűlésre a 310/2015. (X. 28.) Korm. rendelet 36. § (7) bekezdésében foglaltakra figyelemmel tegyen javaslatot a bíráló bizottság tagjaira.

**Felelős:** Dr. Puskás Tivadar, polgármester

 Koczka Tibor, alpolgármester

 Lendvai Ferenc, a Gazdasági és Városstratégiai Bizottság elnöke

Dr. Takátsné Dr. Tenki Mária, a Jogi és Társadalmi Kapcsolatok Bizottsága elnöke

(A végrehajtás előkészítéséért:

Lakézi Gábor, a Városüzemeltetési Osztály vezetője,

dr. Bencsics Enikő, az Egészségügyi és Közszolgálati Osztály vezetője)

**Határidő:**

1. pont vonatkozásában: azonnal

2. pont vonatkozásában: 2016. március 10.

3. pont vonatkozásában: 2016. június havi közgyűlés

4. pont vonatkozásában: 2016. április havi közgyűlés